**ΔΗΜΟΣ ΖΑΓΟΡΑΣ - ΜΟΥΡΕΣΙΟΥ**

**ΔΕΛΤΙΟ ΤΥΠΟΥ**

ΖΑΓΟΡΑ 3 ΜΑΡΤΙΟΥ 2021

**Αυτοψία ΕΛΓΑ σε ζημιές που προκάλεσε η "Μήδεια" σε καλλιέργειες του Δήμου Ζαγοράς -Μουρεσίου**

Άμεση ήταν η ανταπόκριση του ΕΛΓΑ στο αίτημα του Δήμου Ζαγοράς - Μουρεσίου για αυτοψία στην περιοχή προκειμένου να διαπιστωθούν οι μεγάλες ζημιές σε καλλιέργειες από την κακοκαιρία "Μήδεια".

Κλιμάκιο του Οργανισμού με επικεφαλής τον κ. Σπύρο Σπυρόπουλο, επόπτη του περιφερειακού καταστήματος του ΕΛΓΑ στη Λάρισα, επισκέφθηκε την περιοχή για αυτοψίες και είχε συνάντηση στο Δημαρχείο στη Ζαγορά με τον Δήμαρχο κ. Παν. Κουτσάφτη, τους αντιδημάρχους κ.κ. Απ. Κοντογιώργο και Νικ. Λαμπαδάρη και τον Πρόεδρο της Κοινότητας Ζαγοράς κ. Δημ. Σπανό.

Η Δημοτική Αρχή ζήτησε από τον κ. Σπυρόπουλο και τις υπηρεσίες του ΕΛΓΑ να επισπεύσουν τις διαδικασίες για τις δηλώσεις και την τελική εκτίμηση των ζημιών που υπέστησαν δενδροκαλλιεργητές καθώς η έντονη χιονόπτωση προκάλεσε καταστροφές σε πολλά ελαιόδεντρα, εσπεριδοειδή κ.α.